《灌花》
清代·允禧

阶砌罗群芳，宛然如藻缋。照日相鲜新，临风各向背。

盱睢忘忧子，淡焉此静对。荣谢寄流转，采色看迭代。

休兹造化心，泽物恐不逮。园丁汲井栏，时时自灌溉。

作者简介：（?—1758）圣祖第二十一子，雍正帝即位后改允禧。号紫琼，亦作紫璚，又署紫琼崖道人，一号春浮居士。雍正时封贝勒。乾隆初进慎郡王。工诗画。卒谥靖。有《花间堂集》。